Sveučilište u Zagrebu  
Hrvatski studiji  
Odsjek za sociologiju  
Utorak, 2. listopada 2018.

**N A T J E Č A J**

za izbor demonstratora u zimskom semestru akademske godine 2018./2019.

**Dužnosti i obaveze demonstratora:**

1. Pomoć pri izvođenju nastave – predavanja i seminari
   1. Priprema prezentacija prema uputama mentora,
   2. Priprema i razvijanje dodatnih materijala za studente u skladu s materijalima i predavanjima mentora
   3. Organiziranje rada studenata na nastavi – rješavanje problema u grupama i sl.
2. Pomoć pri provođenju ispita i kolokvija
   1. Priprema kolokvija uz nadzor mentora
   2. Priprema baza ispitnih pitanja uz nadzor mentora
   3. Pripremanje repetitorija pred ispit prema nastavnim materijalima i uputama mentora
   4. Administriranje ispita i čuvanje studenata na ispitu uz profesore i nastavnike
   5. Ispravljanje testova koji su u formatu pitanja sa više ponuđenih odgovora (testovi na zaokruživanje)
3. Znanstveni rad
   1. Asistencija mentoru u pripremi bibliografije znanstvenih radova
   2. Provođenje manjih istraživačkih zadataka za mentora (prikupljanje literature, sistematizacija podataka, jednostavnija obrada literature i podataka iz relevantnih istraživanja)
   3. Sudjelovanje u pripremi istraživačkih i znanstvenih projekata
4. Istraživački i znanstveni projekti sa studentima
   1. Priprema istraživačkih i znanstvenih projekata manjega opsega iz relevantnog znanstvenog područja
   2. Organizacija intenzivnih seminara na pojedinu temu za napredne studente
   3. Koordinacija studenata u pripremi i vođenju projekata

**Uvjeti prijave:**

Na natječaj se mogu javiti svi studenti preddiplomskog i diplomskog studija koji su položili ispit iz kolegija na kojem žele biti demonstratori.

U prijavi na natječaj treba navesti za koju se demonstraturu student natječe, životopis i kratko motivacijsko pismo (do karticu teksta).

Prijave na natječaj podnose se na e-mail: **demos.soc@gmail.com**, a primaju se do **petka, 5. listopada 2018.**

**Profesori koji traže demonstratore:**

*doc. dr. sc. Andreja Sršen*

* + - Sociologija hrvatskog društva 1 – 1 demonstrator/ica
    - Sociologija lokalnih zajednica – 1 demonstrator/ica

*doc. dr. sc. Marija Brajdić Vuković*

* + - Uvod u metode društvenih istraživanja 1
    - Uvod u metode društvenih istraživanja

Koordinator demonstratora Odsjeka za sociologiju

Dunja Horvat